**П Р О Т О К О Л**

**№ 1**

**от заседание на ОбС-Хайредин, проведено на 10.11.2023г.**

**Място на провеждане:** **Заседателната зала на Общински съвет - с. Хайредин.**

**Начало: 14:00 часа.**

**Край: 15:45** **часа.**

 **Днес на 10.11.2023 г. / петък / от 14:00 часа на основание чл.23, ал.1 от ЗМСМА Областен управител гр.Враца свика първото заседание на новоизбрания Общински съвет – Хайредин.**

 **В работата взеха участие 11 /единадесет/, от избрани 11 /единадесет/ общински съветници.**

 **На заседанието присъстваха още: г-жа Надя Донкинска – Областен управител на Област Враца; г-ца Светлана Ценова – секретар на Община Хайредин; г-жа Лилия Пенева – Председател на ОИК – Хайредин и членове на ОИК – Хайредин; Новоизбраните Кмет на Община Хайредин и кметове на кметства в общината ; журналисти и граждани на общината.**

**Заседанието протече при следния**

 **Д Н Е В Е Н Р Е Д**

1. **Откриване на заседанието и обявяване на състава на новоизбрания общински съвет, избраните за Кмет на община и кметове на кметства.**
2. **Полагане на клетва на общинските съветници.**
3. **Полагане на клетва от кмета на Община Хайредин и кметовете на кметства от Община Хайредин.**
4. **Избор на Председател на Общински съвет – Хайредин.**

**По т.1. от дневния ред: Откриване на заседанието и обявяване на състава на**

 **новоизбрания общински съвет, избраните за Кмет на Община**

 **Хайредин и кметове на кметства.**

**Г-жа Надя Донкинска – Областен управител на Област Враца:**

**Съгласно решенията на Общинска избирателна комисия от проведените местни избори, областния управител обяви следните общински съветници:**

1. **Светла Петрова Кирова**
2. **Димка Данаилова Димова**
3. **Георги Димитров Първанов**
4. **Красимир Миланов Чангалов**
5. **Росен Красимиров Деков**
6. **Искра Иванова Гиздова**
7. **Кирил Ангелов Атанасов**
8. **Тина Валериева Емилова**
9. **Емил Алексиев Тодоров**
10. **Петя Цветанова Фуренска - Дуцова**
11. **Силвия Николова Крумова**

**По т.2. от дневния ред : Полагане на клетва от общинските съветници.**

 **Областния управител призова избраните общински съветници да станат и положат тържествена клетва, съгласно чл.32, ал.1 от ЗМСМА.**

 **След устното полагане на клетва, всеки един от общинските съветници подписаха клетвена декларация.**

**По т.3. от дневния ред : Полагане на клетва от Кмет на Община Хайредин и кметове на**

 **кметства от община Хайредин .**

 **След подписване на клетвена декларация от избраните общински съветници, Г-жа Надя Донкинска обяви, че според изборните резултати и волята на народа за Кмет на Община Хайредин е избран г-н ТОДОР АЛЕКСИЕВ ТОДОРОВ, а за кметове на кметства са избрани:**

1. **АТАНАС ТИТОВ АТАНАСОВ– Кмет на кметство с.Манастирище**
2. **СТЕФАН ДИМИТРОВ АНГЕЛОВ – Кмет на кметство с.Михайлово**
3. **ИВАН ПАВЛОВ БЕШИРОВСКИ – Кмет на с.Рогозен**
4. **ТИХОМИР ЛЮБОМИРОВ ТРИФОНОВ – Кмет на с.Бързина**

**Областният управител призова и избраните Кмет на Община Хайредин и Кметове на кметства да станат и положат тържествена клетва.**

**След устното полагане на клетва, избраните кметове, също подписаха клетвена декларация.**

**По т.4. от дневния ред : Избор на Председател на Общинския съвет.**

 **Г-жа Димова – Председател на заседанието предложи да се избере комисия от трима общински съветници по избора на Председател на ОбС- Хайредин, като предложи за Председател на комисията по избор да бъде общинския съветник г- жа Петя Цветанова Фуренска - Дуцова, а за членове на комисията да бъдат общинските съветници г-жа Искра Гиздова и г-н Красимир Чангалов.**

**Председателстващият заседанието подложи на гласуване така направеното от него предложение и ОбС взе:**

**РЕШЕНИЕ**

 **№1**

1. **ОбС Хайредин приема направеното предложение и определя състава на комисията по избора за Председател на ОбС Хайредин да се състои от трима общински съветници, както следва:**
* **За председател на комисията по избор да бъде Петя Цветанова Фуренска - Дуцова;**
* **За членове на комисията по избор да бъдат Искра Гиздова и Красимир Чангалов**

**ГЛАСУВАЛИ:„ЗА” – 11**

**„ПРОТИВ” – НЯМА**

**„ВЪЗД.СЕ” – НЯМА**

**РЕШЕНИЕТО СЕ ПРИЕМА!!!**

**След като общинските съветници приеха решение за състава на комисията по избор на Председател на ОбС Хайредин, Председателстващият покани съветниците да направят предложения за Председател на Общинския съвет.**

**За Председател на ОбС Хайредин , общинския съветник г-н Красимир Чангалов предложи да бъде г-жа Светла Петрова.**

**РЕШЕНИЕ**

 **№2**

1. **ОбС Хайредин приема направените предложения за Председател на ОбС Хайредин да бъде г-жа Светла Петрова и дава съгласието си да бъде подложено на тайно гласуване за избор на Председател на ОбС Хайредин, съгласно чл.24 от ЗМСМА.**

**ГЛАСУВАЛИ:„ЗА” – 11**

**„ПРОТИВ” – НЯМА**

**„ВЪЗД.СЕ” – НЯМА**

**РЕШЕНИЕТО СЕ ПРИЕМА!!!**

*В 15:20 часа бе дадена почивка за подготовка на бюлетините за избор на Председател на ОбС Хайредин, която продължи до 15:30 часа.*

**Гласуването протече при таен вот, съгласно чл.24 от ЗМСМА.Изготвени бяха 11**

 **( единадесет ) броя бюлетини с имената на кандидатите за Председател на ОбС Хайредин и предоставени 11 ( единадесет ) броя бюлетини и 1 ( една ) урна.Комисията по избора раздаде бюлетините срещу подпис на всеки общински съветник.При гласуването общинските съветници също се подписаха, с което удостоверяваха за положения вот.След приключване на гласуването комисията по избор отвори урната пред всички присъстващи в заседателната зала на ОбС.След отваряне и преглеждане на бюлетините и удостоверяване на тяхната достоверност, Председателя на комисията по избор г-жа Петя Цветанова Фуренска - Дуцова, съобщи вота на общинските съветници.**

**За г-жа Светла Петрова – гласували 10 ( десет ) общински съветници, и 1 брой невалидна бюлетина.**

**Председателстващият заседанието обяви за избран**

 **за Председател на ОбС Хайредин г-жа Светла Петрова .**

**Г-жа Светла Петрова – Председател на ОбС Хайредин поздрави присъстващите в залата и изказа благодарност към своите колеги , че са гласували доверие да бъде Председател на ОбС Хайредин и към жителите на Община Хайредин, които са гласували доверие на Общинския съвет, с обещанието да оправдае чрез своята работа това доверие и ще работи за благото на всички жители на общината.**

**Тя предложи да бъде гласувана комисия за изработването на Правилник за организацията и дейността на общинския съвет, неговите комисии и взаимодействието му с общинската администрация.**

**РЕШЕНИЕ**

 **№3**

1. **За Председател на комисията беше предложена г-жа Искра Гиздова**
2. **За членове на комисията бяха предложени:**
* **Росен Деков**
* **Петя Фуренска**
* **Силвия Крумова**
* **Тина Емилова**

**ГЛАСУВАЛИ:„ЗА” – 11**

**„ПРОТИВ” – НЯМА**

**„ВЪЗД.СЕ” – НЯМА**

**РЕШЕНИЕТО СЕ ПРИЕМА!!!**

**Технически сътрудник:………………. ПРЕДСЕДАТЕЛСТВАЩ:……………….**

 **Мадлен Атанасова Димка Димова**

 **ПРЕДСЕДАТЕЛ:……………………**

 **ОбС Хайредин - Светла Петрова**